DIZAYN XIZMATI BO‘YICHA SHARTNOMA
1. UMUMIY QOIDALAR 
Mazkur shartnoma (keyingi o‘rinlarda "Shartnoma" deb yuritiladi), bir tomondan, "Buyurtmachi" deb yuritiluvchi “Ism Familya” (keyingi o‘rinlarda "Buyurtmachi" deb yuritiladi), va ikkinchi tomondan, "Ijrochi" deb yuritiluvchi o’zini o’zi band qilgan shaxs SARDOR ABDURAIMOV, quyidagilar haqida kelishib, Shartnomani tuzadilar:
2. SHARTNOMA PREDMETI
2.1. Ushbu Shartnoma doirasida Ijrochi DIZAYN xizmatlarini taqdim etadi, jumladan:
· “Loyiha nomi” web sayti uchun dizayn qilish;
· Texnik topshiriq bo‘yicha to‘liq ko‘rib chiqish va yangi dizayn taqdim qilish;
2.2. Ijrochi xizmatlarni masofadan (freelance) amalga oshiradi va xizmat ko‘rsatish sifati Buyurtmachining talablariga javob berishi lozim.
3. TOMONLARNING HUQUQ VA MAJBURIYATLARI 
3.1. Buyurtmachining huquq va majburiyatlari:
· Ijrochiga barcha zarur ma’lumot va hujjatlarni taqdim etish;
· Xizmatlar uchun kelishilgan mablag‘ni to‘lash;
· Ijrochining xizmatlarini qabul qilish va sifatini baholash.
3.2. Ijrochining huquq va majburiyatlari:
· Buyurtmachiga sifatli va belgilangan muddatda xizmat ko‘rsatish;
· Maxfiylikni ta’minlash va ma’lumotlarni uchinchi shaxslarga oshkor qilmaslik;
4. XIZMATLAR HAQINI TO‘LASH TARTIBI 
4.1. Xizmatlar uchun to‘lov miqdori tomonlarning kelishuviga asosan belgilanadi va qo‘shimcha ravishda qo‘shilgan qiymat solig‘i (agar mavjud bo‘lsa) bilan hisoblanadi.
4.2. To‘lovlar quyidagi tartibda amalga oshiriladi:
· Ish boshlashdan avval 50%, yakunida xizmatlar bajarilgandan so‘ng 50%. Buyurtmachi tomonidan tasdiqlangan dalolatnoma asosida;
· To‘lov o‘tkazmalar orqali Ijrochining ko‘rsatilgan hisob raqamiga amalga oshiriladi.

5. MAXFIYLIK 
5.1. Ijrochi mazkur Shartnoma doirasida olingan barcha ma’lumotlarning maxfiyligini ta’minlaydi va uchinchi shaxslarga oshkor qilmaslik majburiyatini oladi.
6. SHARTNOMA MUDDATI 
6.1. Shartnoma kuchga kirgan 11.04.2025 sanadan boshlab 14 ish kuni davomida amal qiladi. 
6.2. Shartnomaning amal qilish muddati tomonlarning kelishuviga binoan uzaytirilishi yoki muddatidan oldin bekor qilinishi mumkin.
7. NIZOLARNI HAL QILISH
7.1. Shartnoma doirasida yuzaga keladigan nizolar tomonlar tomonidan muzokaralar orqali hal qilinadi. 
7.2. Agar tomonlar kelisha olmasa, nizo O‘zbekiston Respublikasi qonunchiligiga muvofiq sud tartibida hal qilinadi.
8. YAKUNIY QOIDALAR 
8.1. Shartnoma tomonlarning roziligi bilan o‘zgartirilishi yoki to‘ldirilishi mumkin. 
8.2. Shartnoma ikki nusxada tuzilib, har bir tomon uchun bir nusxa taqdim etiladi.

